Ako imate objekat koji želite priključiti na elektrodistibutivni sistem ...Ako Vam je potrebna veća snaga električne energije za vaš objekat..Ako renovirate Vaš poslovni prostor ili prostor za življenje..u nastavku možete pročitati što vam je potrebno od dokumentacije da biste bili priključeni na elektrodistributivni sistem električne energije:

**I korak**

**Priključenje objekta na distributivni sistem električne energije vrši se na osnovu rješenja o izdavanju saglasnosti za priključenje, koje u skladu sa Zakonom i Procedurom izdaje CEDIS na čiji sistem se priključuje objekat korisnika.**

**Zahtjev za izdavanje rješenja o izdavanju saglasnosti za priključenje sadrži:**

1. **Za fizička lica:**

* **prezime, ime oca i ime podnosioca zahtjeva,**
* **jedinstveni matični broj,**
* **adresu stanovanja,**
* **adresu objekta koji se priključuje,**
* **kontakt telefon.**

1. **Za pravna lica:**

* **puni naziv i sjedište pravnog lica odnosno preduzetnika,**
* **adresu za prijem službene pošte,**
* **adresu za obavljanje privredne djelatnosti,**
* **ime i prezime odgovornog lica,**
* **broj žiro računa i naziv poslovne banke,**
* **PIB,**
* **kontakt telefon.**

1. **Podatke o objektu za koji se traži priključenje:**

* **naziv i vrsta objekta,**
* **lokacija objekta,**
* **namjena objekta,**
* **ostale bitne podatke o objektu.**

1. **Zahtjev mora biti čitko i uredno popunjen, potpisan od strane podnosioca zahtjeva lično, ovlašćenog lica ili odgovornog lica.**

**Ukoliko je podnosilac zahtjeva pravno lice, zavhtjev mora biti ovjeren pečatom pravnog lica.**

**Uz zahtjev se prilaže sljedeća dokumentacija:**

1. **Ako gradite novi objekat (za koji pribavljate građevinsku dozvolu) potrebno je priložiti:**

* **Urbanističko tehničke uslove sa kartom detaljnog urbanističkog plana u digitalnoj (CD) i papirnoj podlozi u kojima su ucrtane trase infrastrukturnih mreža i saobraćajnica i smjernice i uslovi za izgradnju infrastrukturnih i komunalnih objekata,**
* **Revidovan idejni ili glavni projekat urađen u skladu sa zakonom, tehničkim propisima, standardima i preporukama CEDIS-a(jednopolna šema sa bilansom snaga),**

(za porodične stambene zgrade glavni projekat urađen u skladu sa zakonom, tehničkim propisima, standardima i preporukama CEDIS-a),

* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,
* **Ovlašćenje zastupnika, kada zahtjev podnosi ovlašćeni zastupnik**

1. **Ako Vam je potrebna električna energija prilikom gradnje objekta- Gradilišni priključak (to je tzv. privremeni korisnik) , potrebno je priložiti:**

* **Građevinsku dozvolu za objekat za čije potrebe se traži priključenje gradilišnog priključka;**
* Projekat izrađen od ovlašćene organizacije (jednopolna šema sa bilansom snaga, a za veće objekte i šema organizacije gradilišta),
* Saglasnost za priključenje za objekat za koji se traži gradilišni priključak,
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,
* Ovlašćenje punomoćnika, kada zahtjev podnosi ovlašćeni punomoćnik.

1. **Ako imate objekat koji privremeno želite priključiti na distributivni sistem električne energije tzv. privremeni objekat potrebno je priložiti:**

* **Odobrenje, odnosno saglasnost nadležnog organa o postavljanju privremenog objekta,odnosno akt nadležnog organa u kome se potvrđuje da saglasnost, odnosno odobrenje nijesu potrebni;**
* Projekat izrađen od ovlašćene organizacije (jednopolna šema sa bilansom snaga),
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,
* **Ovlašćenje punomoćnika, kada zahtjev podnosi ovlašćeni punomoćnik.**

1. **Ako želite povećati ili smanjiti angažovanu snagu u Vašem objektu potrebno je priložiti:**

* Prethodno izdatu saglasnost za priključenje, odnosno drugi akt o priključenju ako saglasnost za priključenje nije izdavana
* Dokaz o izmirenim obavezama za utrošenu električnu energiju
* Dokaz o vlasništvu ( izvod iz lista nepokretnosti u kojem nema zabilježbe gradnje bez građevinske dozvole)
* Ugovor o zakupu i izvod iz lista nepokretnosti za vlasnika objekta (ukoliko zahtjev podnosi zakupac), odnosno drugi dokaz o pravnom poslu na osnovu koga podnosilac dokazuje pravo na objektu za koji traži saglasnost za priključenje
* Projekat od ovlašćene organizacije (jednopolna šema sa bilansom snaga)
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica
* Ovlašćenje punomoćnika, kada zahtjev podnosi ovlašćeni punomoćnik

1. **Ako želite da razdvojite postojeće instalacije ili objedinite više mjernih mjesta u jedno potrebno je priložiti:**

* Prethodno izdatu saglasnost za priključenje, odnosno drugi akt o priključenju ako saglasnost za priključenje nije izdavana,
* Dokaz o izmirenim obavezama za utrošenu električnu energiju,
* Dokaz o vlasništvu ( izvod iz lista nepokretnosti u kojem nema zabilježbe gradnje bez građevinske dozvole),
* Ugovor o zakupu i izvod iz lista nepokretnosti za vlasnika objekta (ukoliko zahtjev podnosi zakupac), odnosno drugi dokaz o pravnom poslu na osnovu koga podnosilac dokazuje pravo na objektu za koji traži saglasnost za priključenje,
* Projekat od ovlašćene organizacije (jednopolna šema sa bilansom snaga),
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,
* Ovlašćenje punomoćnika, kada zahtjev podnosi ovlašćeni punomoćnik.

1. **Ako želite promijeniti kategoriju potrošnje (postojeći kupci koji traže kategoriju srednjeg napona 10 kV) potrebno je priložiti:**

* Prethodno izdatu saglasnost za priključenje, odnosno drugi akt o priključenju ako saglasnost za priključenje nije izdavana
* Dokaz o vlasništvu na objektu (izvod iz lista nepokretnosti u kojem nema zabilježbe gradnje bez građevinske dozvole)
* Dokaz o vlasništvu transformatorske stanice 10/0.4 kV (list nepokretnosti, ugovor, odnosno račun o kupovini opreme za TS)
* Upotrebnu dozvolu za transformatorsku stanicu
* Dokaz o izmirenom dugu za utrošenu el. energiju na dan podnošenja zahtjeva
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica
* Ovlašćenje punomoćnika, kada zahtjev podnosi ovlašćeni punomoćnik

1. **Ako želite pretvoriti stambeni u poslovni prostor i obratno, pretvoriti nestambeni u poslovni prostor i ostalo, potrebno je priložiti:**

* Prethodno izdatu saglasnost za priključenje, odnosno drugi akt o priključenju ako saglasnost za priključenje nije izdavana,
* Odobrenje nadležnog organa o promjeni namjene korišćenja objekta,
* Dokaz o vlasništvu (izvod iz lista nepokretnosti u kojem nema zabilježbe gradnje bez građevinske dozvole),
* Ugovor o zakupu i izvod iz lista nepokretnosti za vlasnika objekta (ukoliko zahtjev podnosi zakupac), odnosno drugi dokaz o pravnom poslu na osnovu koga podnosilac dokazuje pravo na objektu za koji traži promjenu kategorije potrošnje,
* Dokaz o izmirenom dugu za utrošenu el. energiju na dan podnošenja zahtjeva,
* Fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,
* Ovlašćenje punomoćnika, kada zahtjev podnosi ovlašćeni punomoćnik.

1. **Ako želite zamjeniti monofazni trofaznim priključkom, potrebno je priložiti:**

* Prethodno izdatu saglasnost za priključenje, odnosno drugi akt o priključenju, ako saglasnost za priključenje nije izdavana,
* Dokaz o izmirenim obavezama za utrošenu električnu energiju,
* Dokaz o vlasništvu (izvod iz lista nepokretnosti u kojem nema zabilježbe gradnje bez građevinske dozvole),
* Ugovor o zakupu i izvod iz lista nepokretnosti za vlasnika objekta (ukoliko zahtjev podnosi zakupac), odnosno drugi dokaz o pravnom poslu na osnovu koga podnosilac dokazuje pravo na objektu za koji traži saglasnost za priključenje,
* Projekat od ovlašćene organizacije (jednopolna šema sa bilansom snaga),
* fotokopiju lične karte podnosioca zahtjeva ili izvod iz registra sa PIB-om i žiro računom za pravna lica,

**-** Ovlašćenje punomoćnika, kada zahtjev podnosi ovlašćeni punomoćnik.

* Za objekte za koje u vrijeme gradnje nije zahtjevana građevinska dozvola, a nalaze se u bazi redovnih korisnika, rješenje o izdavanju saglasnosti za priključenje za:
* povećanje ili smanjenje postojeće snage;
* razdvajanje postojeće instalacije ili objedinjavanje više mjernih mjesta u jedno;
* promjenu kategorije potrošnje;
* promjenu namjene;
* promjenu monofaznog u trofazni priključak,

može se izdati i bez ranije saglasnosti za priključenje ukoliko u listu nepokretnosti nema zabilješke zabrane gradnje, a građevinski radovi u objektu se, u smislu Zakona o uređenju prostora i izgradnji objekata, ne smatraju rekonstrukcijom.

**Ako zahtjev za izdavanje rješenja o izdavanju saglasnosti za priključenje ne sadrži sve podatke i dokumentaciju tražene Procedurom, CEDIS će u roku od 8 dana od dana prijema zahtjeva o tome pismeno obavijestiti podnosioca zahtjeva i odrediti mu rok od 8 dana da otkloni nedostatke i dostavi dokumentaciju koju nije dostavio uz zahtjev.**

**CEDIS je dužan da riješi zahtjev za izdavanje rješenja o saglasnosti za priključenje u roku od 15 dana od dana prijema urednog zahtjeva, osim za proizvodne i složenije objekte za koje se rješenje izdaje u roku od 120 dana.**

**Ukoliko je zahtjev podnosioca potpun, ukoliko postoje kapaciteti i ne postoje tehnička ograničenja u distributivnom sistemu električne energije i ako uređaji i instalacije objekta koji se priključuje ispunjavaju uslove propisane zakonom, tehničkim i drugim propisima, CEDIS će izdati Rješenje o izdavanju saglasnosti za priključenje.**

**II korak**

**Nakon što korisnik ispuni sve uslove iz Rješenja o saglasnost za priključenje, nadležnom Regionu se obraća Zahtjevom za ugradnju mjernog uređaja i privremeno priključenje objekta radi funkcionalnog ispitivanja sa izjavom o preuzimanju odgovornosti** uz koji prilaže:

* + - * rješenje o izdavanju saglasnosti za priključenje,
      * građevinsku dozvolu, odnosno saglasnost ili odobrenje za postavljanje privremenog objekta, odnosno akt nadležnost organa iz koga se utvrđuje da saglasnost, odnosno odobrenje nije potrebno,
      * upotrebnu dozvolu za energetske objekte koje je podnosilac zahtjeva izgradio radi priključenja objekta,
      * izjavu nadzornog organa i rukovodioca radova da je priključak izgrađen u skladu sa rješenjem o izdavanju saglasnosti za priključenje, projektnom dokumentacijom, važećim propisima i standardima.

Nakon toga nadležni Region ugrađuje mjerni uređaj i privremeno priključuje korisnika radi funkcionalnog ispitivanja. Nakon isteka roka za funkcionalno ispitivanje, brojilo se isključuje.

**III korak**

Nakon završenog funkcionalnog ispitivanja korisnik podnosi **Zahtjev za sklapanje Ugovora o priključenju** uz koji prilaže:

* + - * upotrebnu dozvolu, odnosno saglasnost ili odobrenje za postavljanje privremenih objekta, odnosno odgovarajući akt nadležnog organa iz koga se potvrđuje da saglasnost, odnosno odobrenje nijesu potrebni;
      * stručni nalaz (atest) za porodične stambene zgrade i privremene objekte;
      * potvrdu ovlašćenog izvođača radova da su instalacije na objektu izvedene u skladu sa odgovarajućim tehničkim propisima i standardima za porodične stambene zgrade i privremene objekte;
      * dokaz o riješenim imovinsko pravnim odnosima u vezi izgradnje priključka;
      * **dokaz o plaćenim troškovima za priključenje;**
      * **geodetski snimak trase priključnog kabla ukoliko CEDIS ne izvodi radove na izradi priključka.**

Ukoliko su ispunjeni svi potrebni uslovi potpisuje se **Ugovor o priključenju.**

**IV korak**

Po proceduri FC Snabdijevanje korisnik sa snabdjevačem potpisuje **Ugovor o snabdijevanju.**

**V korak**

Nakon potpisivanja **Ugovora o snabdijevanju,** u roku od 7 dana, korisnik se trajno priključuje na distributivni sistem električne energije.

**EPCG A.D. Nikšić**

**Centar za kontakt sa korisnicima**

**Adresa:...**

**Broj Call centra 19100**

**E-mail: ...**

**Web: www.epcg.com**